Title: Syllabus-Minta:
Author: Janos Hardi
Last saved by: Nyanyo
Company: Philolaos Publishing

A kurzus kódja(i): BBN-XFI-101

A kurzus megnevezése: Filozófiatörténet: 
A szuverenitás eszmetörténete és kortárs dilemmái

A kurzus megnevezése angolul: History of Philosophy:
The Ideological History of Sovereignty and its Contemporary Dilemmas

A kurzus előadója: Szücs László Gergely

Oktatás célja: 
A tantárgy elsősorban nem filozófia szakos hallgatóknak szóló, bevezető jellegű politikai-filozófiai óra, melynek fókuszában a szuverenitás és a népszuverenitás fogalma áll. 

Tantárgy tartalma:
A kollokvium során néhány klasszikus és néhány modern szöveggel ismerkedünk meg. Az előadást betekintést nyújt a szuverenitás fogalomtörténetébe, a (nép)szuverenitás fogalmával összefüggő legfontosabb normatív dilemmákba. A következő kérdésekre keressük a választ: mi a szuverenitás forrása, tartható-e az osztatlan, korlátozatlan (nép)szuverenitás eszménye? Összeegyeztethető-e a szuverén hatalom feltételezése a politikai egyenlőség megkövetelésével; összeegyeztethető-e a szuverenitás „egysége, oszthatatlansága” a hatalommegosztás elvével? Hogyan értelmezhető a szuverenitás elidegeníthetetlensége a kortárs képviseleti demokráciák eljárásának tükrében?  Mit jelent a politikai értelemben vett „nép”, és milyen aktusnak kell megelőznie a politikai társadalom létrejöttét? Hogyan egyeztethető össze a többségi elv a népszuverenitás fogalmával? Nem illúzió-e a jogilag korlátozatlan szuverenitás feltételezése, különösen az emberi jogok, a privát autonómia védelmének elvárásával szemben?

Számonkérési és értékelési rendszere: Írásbeli vizsga.

Kötelező irodalom:
Thomas Hobbes: Leviatán vagy az egyházi és a világi állam anyaga, formája és hatalma. Kossuth, Budapest, 1999. 166-219.
John Locke: Második értekezés a polgári kormányzatról, Polis Kiadó, Budapest, 1999. I-II. fejezet, 41-51. 91-141.
Immanuel Kant: Az erkölcsök metafizikája. A jogtan második része: A közjog. 415-463. 
Hans Kelsen: A szuverenitás fogalmának változása, In. Takács Péter (szerk.): Államtan. Budapest, 2003, Szent István Társulat 603-614. 
Carl Schmitt: A parlamentarizmus és a modern tömegdemokrácia ellentéte. in. A politikai fogalma, Osiris, Budapest, 2002. 191-205.
Kis János: Népszuverenitás: a klasszikus tan és kritikája, Politikatudományi Szemle, 2006/1. 5-28.
Jürgen Habermas: Inklúzió - Bevonás vagy bezárás? in. Fordulat ötödik szám: 11-31. 
Jürgen Habermas: Miért mára lett csak igazán alkotmányos projekt Európa? in. Esszé Európa Alkotmányáról, Atlantisz, Budapest 2012. 39-75.

Ajánlott irodalom: 
Kis János: Alkotmányos demokrácia, Kalligram Kiadó, Pozsony, 2019.